**ELŐTERJESZTÉS**

**Szombathely Megyei Jogú Város Közgyűlésének 2018. április 26-i ülésére**

**Javaslat fejlesztésekkel kapcsolatos döntések meghozatalára**

A Közgyűlés 2017. április 27-én, a 87/2017. (IV.27.) Kgy. sz. határozatával támogatta a „TOP-6.1.4 Társadalmi és környezeti szempontból fenntartható turizmusfejlesztés” című pályázaton való részvételt és egyúttal támogatta a „Képtár turisztikai célú fejlesztése” projekt megvalósítását. A projekttel kapcsolatos tervek elkészültek és Gáspár Péter tervező úr által bemutatásra kerülnek a 2018. április 26-i közgyűlésen.

A Közgyűlés a 86/2017. (IV.27.) Kgy. sz. határozatával támogatta a „Víztorony és környezetének turisztikai célú fejlesztése” projekt megvalósítását. Ennek keretében a 2017. április 27-én ismertetett műszaki tartalomhoz képest – egyeztetéseket követően - a következő főbb munkálatok valósulnak meg: a Víztorony épületén belül kialakításra kerül egy vendéglátó egység, szociális helyiség, valamint interaktív különterem, mint a pályázati felhívás szerinti kötelező elemek. Az épület felújítása során homlokzat-helyreállítási munkák, nyílászáró cserék, belső felújítási munkák, gépészeti és villanyszerelési munkák valósulnak meg. Megújul az épület közvetlen környezete és a Kresz parkban található jelenlegi kölcsönző épület is.

A Gazdasági és Városstratégiai Bizottság az 54/2018. (II. 12.) GVB. sz. határozatával az ismertetett műszaki tervek alapján elkészített vázlatterveket megismerte, az azokban foglaltakkal egyetértett.

A felújítással kapcsolatos engedélyezési tervek elkészültek és a megbízott tervező, Gáspár Péter úr által – a 2017. december 29-én aláírt tervezési szerződés alapján – bemutatásra kerülnek a 2018. április 26-i közgyűlésen.

A Közgyűlés a 174/2017. (VI. 15.) Kgy. sz. határozatával támogatta a Modern Városok Program Szent Márton Terv II. ütemében megvalósuló Ady tér és környezetének fejlesztésére vonatkozó tervek elkészítését. A projekttel kapcsolatos vázlattervek elkészültek, amelyek a tervezők, Potharn László és Pintér Gábor által bemutatásra kerülnek a 2018. április 26-i közgyűlésen.

Az előterjesztés mellékletei: a Képtár turisztikai célú fejlesztésére, a Víztorony és környezete turisztikai fejlesztésére, valamint az Ady tér és környezetének fejlesztésére vonatkozó tervek - terjedelmükre tekintettel - csak elektronikusan kerülnek megküldésre.

Elérhetőségük: www.szombathely.hu/kozgyules/e-kozgyules/2018/

Kérem a Tisztelt Közgyűlést, hogy a terveket megtekinteni és megtárgyalni, valamint a határozati javaslatokat elfogadni szíveskedjék.

**Szombathely, 2018. április „ ”**

 **/: Dr. Puskás Tivadar :/**

**I.**

**Határozati javaslat**

**……../2018. (IV. 26.) Kgy. sz. határozat**

Szombathely Megyei Jogú Város Közgyűlése megtárgyalta a „Javaslat fejlesztésekkel kapcsolatos döntések meghozatalára” című előterjesztést.

A Közgyűlés megismerte a Képtár felújítására vonatkozó engedélyezési tervet, azt elfogadja és felhatalmazza a Polgármestert, hogy a tervdokumentációt az engedélyező hatósághoz benyújtsa.

**Felelős:**  Dr. Puskás Tivadar polgármester

 Illés Károly alpolgármester

(A végrehajtásért felelős:

Lakézi Gábor, a Városüzemeltetési Osztály vezetője

Szakály Szabolcs Városfejlesztési Kabinet vezetője

Dr. Ajkay Adrián, a Savaria Városfejlesztési Nonprofit Kft. ügyvezetője)

**Határidő:** azonnal

**II.**

**Határozati javaslat**

**……../2018. (IV. 26.) Kgy. sz. határozat**

Szombathely Megyei Jogú Város Közgyűlése megtárgyalta a „Javaslat fejlesztésekkel kapcsolatos döntések meghozatalára” című előterjesztést.

A Közgyűlés megismerte a Víztorony és környezetének fejlesztésével kapcsolatos engedélyezési tervet, azt elfogadja és egyetért a tervek engedélyező hatósághoz történő benyújtásával.

**Felelős:**  Dr. Puskás Tivadar polgármester

 Illés Károly alpolgármester

(A végrehajtásért felelős:

Lakézi Gábor, a Városüzemeltetési Osztály vezetője

Szakály Szabolcs Városfejlesztési Kabinet vezetője

Dr. Ajkay Adrián, a Savaria Városfejlesztési Nonprofit Kft. ügyvezetője)

**Határidő:** azonnal

**III.**

**Határozati javaslat**

**……../2018. (IV. 26.) Kgy. sz. határozat**

Szombathely Megyei Jogú Város Közgyűlése megtárgyalta a „Javaslat fejlesztésekkel kapcsolatos döntések meghozatalára” című előterjesztést.

A Közgyűlés megismerte az Ady tér és környezete fejlesztésével kapcsolatos vázlattervet, annak koncepcionális javaslataival egyetért, és támogatja annak továbbdolgozását.

**Felelős:**  Dr. Puskás Tivadar polgármester

 Illés Károly alpolgármester

(A végrehajtásért felelős:

Lakézi Gábor, a Városüzemeltetési Osztály vezetője

Szakály Szabolcs Városfejlesztési Kabinet vezetője)

**Határidő:** azonnal